सोमाखेड़ी में व्याख्यान 8 को 1000 महिलाएं होंगी शामिल
महिलाओं को दुर्गा का अवतार जैसी केवल भाषायी उपाधि देने के बजाय उन्हें जमीनी तौर पर आर्थिक सशक्तिकरण के क्षेत्र में मजबूत करने के लिए सोमाखेड़ी में 8 मार्च को महिला दिवस पर एकत्रीकरण कार्यक्रम होगा। लायनेस क्लब के माध्यम से सशक्तिकरण कार्यक्रम होगा।
यह जानकारी मेहतवाड़ा रोड स्थित एक निजी संस्थान में संगीत वर्ल्ड रिकॉर्डधारी प्रेरणा कोल्हटकर ने दी। उन्होंने बताया सोमाखेड़ी के श्री उमिया बाल आश्रम में शाम 5 बजे से महिला एकत्रीकरण होगा। इसमें वनवासी व विभिन्न क्षेत्र की महिलाएं शामिल होंगी। महिलाओं का सम्मान भी किया जाएगा। इस दौरान व्याख्यान भी दिया जाएगा। कार्यक्रम में अतिथि शक्ति पंप फाउंडेशन चेरिटेबल ट्रस्ट की इंदिरा पाटीदार, योग गुरु आचार्य निशा जोशी आदि उपस्थित रहेंगी। इस दौरान कोल्हटकर एवं साथी कलाकार गणगौर, होली व निमाड़ी गीतों की प्रस्तुति देंगे।
डीआरपी लाइन में शुरू किया प्याऊ- खरगोन | डीआरपी लाइन में पुलिस वायरलैस विभाग में प्याऊ की सुविधा शुरू की है। इससे पुलिस जवान व स्थानीय रहवासियों को फायदा मिलेगा। इंस्पेक्टर एसएस अलावा, एसआई यशवंत रावत, हेड कांस्टेबल राकेश खन्ना मौजूद रहे।
hin_Deva hin_Deva hin_Deva awa_Deva